Covid-19-statistieke: Meer as 4 000 nuwe gevalle(Argieffoto: Unsplash) Altesaam 4 011 nuwe gevalle van Covid-19 is in Suid-Afrika bevestig. Dr. Zweli Mkhize, minister van gesondheid, het Dinsdagaand gesê die getal bevestigde gevalle staan nou op 821 889 en 753 072 mense het reeds van die virus herstel. Nog 183 Covid-19-sterftes is ook bevestig. Hiervan was 82 in die Oos-Kaap, 20 in die Vrystaat, 11 in Gauteng, 13 in KwaZulu-Natal, sewe in die Noord-Kaap en 50 in die Wes-Kaap. Dit bring die land se sterftesyfer weens die virus op 22 432 te staan. Meer as 28 000 toetse vir Covid-19 is sedert die vorige verslag gedoen. Hiervan is 73%, oftewel 20 562, in die private sektor gedoen.